google/wiki40b huggingface dataset:
Supermarine S.4

Konstruksjon og utvikling

Supermarine S.4 var konstruert av R. J. Mitchell for å delta i konkurransen om Schneider-troféet. Det ble bygget av Supermarine i Woolston, i det vesentlige av tre, selv om noe metall ble brukt i skroget, der en frittstående (cantilever) vinge var montert til et selvbærende (monocoque) skrog. Flyet hadde en 680 hk (507 kW) Napier Lion VII motor. Det var et "rent" endekker sjøfly, konstruksjonen var i markert kontrast til den Dobbeltdekker, Lion flybåt som Mitchell hadde konstruert for tidligere Schneiderkonkurranser. Dette flyet vant i 1922, og kom på annen plass bak det amerikanske Curtiss CR sjøflyet i 1923.

Flyet i bruk

S.4 ble registeret som G-EBLP, og det fløy første gang 24. august 1925. Den 13. september 1925, i Southampton, satte det verdensrekorden (og britisk rekord ) på 226.752 mph (365.071 km/h).
Med store forhåpninger om britisk seier ble S.4, sammen med en Gloster III dobbeldekker sendt med båt til USA for å delta i 1925-løpet . Flyet falt i sjøen under prøveflyvning i Bay Shore Park, Baltimore den 23. oktober 1925. Med H. C. Biard som pilot falt det i sjøen fra 200 fot (61 m) og havarerte. Biard overlevde med to brukne ribben og fortalte at han mistet kontrollen etter en voldsom vibrering i vingene. Løpet ble vunnet to dager senere av løytnant James Doolittle som fløy en Curtiss Golden Flyer med en gjennomsnittsfart på 232.573 mph (374.443 km/t), raskere enn S.4's verdensrekord en måned tidligere.
De fleste kilder har antydet at ulykken skyldes voldsomme g-krefter kombinert med materialtretthet.

Kulturell referanse

Svært lite av av film og fotografisk materiale om S.4 foreligger. En fem minutters filmsnutt er bevart i Leslie Howards The First of the Few med David Niven. Tegninger og arkivert film om flyets konstruksjon, første takeoff og flyvining er bevart i denne filmen. Årsaken  for ulykken i filmen tilskrives G-kraften og at piloten fikk blackout.
Kurvball under Verdenslekene 2013

Kurvball (engelsk: korfball) ved World Games 2013 ble arrangert fra 31. juli. til 4. august, i Mundialista Coliseum i Cali. Det ble konkurrert i klassen mix, et lag består av fire kvinner og fire menn.
Badlif vid Mölle

Handling

Et mylder av badende damer og herrer i tidsriktige badedrakter viser seg for kameraet på Mölle-stranden og i vannet. De vinker til fotografen, klemmer og bader. Den siste og lengste delen av filmen utgjøres av bilder av brenningene ved den klippige Kullen-stranden.

Om filmen

Filmen ble spilt inn i Mölle av John Bergqvist. Filmen ble forbudt for barn og klippet av filmsensuren. Filmen er bevart og har blitt vist flittig.
Åreføring

En åreføring er hvordan padleren «fører» padleåren i kajakk eller kano.

Lav åreføring

Med lav åreføring menes at padleren holder åren lavt, og padler langt ute fra kajakken. Dette gjør kajakken mer stabil, men den går litt seinere. Denne åreføringen er mest vanlig blant havkajakk-padlere. I store bølger er det lurt å bruke lave åreføringer.

Høy åreføring

Med høye åreføringer menes at padleren holder åren høyt, og padler tettere inntil kajakken. Dette gjør kajakken mer ustabil, men den går fortere. Det er mest populært blant racere. Det er ikke alltid så lurt å bruke høye åreføringer i store bølger, spesielt ikke hvis du får bølgene fra siden eller bakfra.
Altså: Jo høyere åreføringer, jo fortere går det, men mindre stabilitet. Jo lavere åreføringer, jo seinere går det, men mer stabilitet. Det blir også lettere å ta støttetak med lave åreføringer enn med høye.
Asbjørn Ruud (musiker)

Bakgrunn

Han har sin utdannelse fra Norges musikkhøgskole og Universitetet i Oslo. I løpet av siste del av 80-tallet etablerte han seg som en allsidig utøver i hovedstadens musikkmiljø, og ble en hyppig anvendt musiker i ulike sammenhenger: radio, TV, teater og ulike band – bl.a. fast "husgitarist" i TV-showet fra Momarkedet 11 år på rad.

Oslo Groove Company

Han spilte i Oslo Groove Company som fikk Spellemannprisen (1990). Fra 1996 har han vært ansatt i Scene Finnmark, der han har hatt en kombinert stilling som utøver og produsent. Hans utøveroppgaver har omfattet alt fra leder for lokale husband og støttemusiker for blandakor til turnéer med norske og utenlandske toppartister. I tillegg er han engasjert som komponist til musikkspillet "Snø og ild". Hans produsentoppgaver er primært knyttet til rytmiske produksjoner, bl.a. konsertserien "Rytmeligaen".
J.R.D. Tata

Tidlig liv

J.R.D. Tata ble født i Paris i Frankrike som nummer to i familien Ratanji Dadabhoy Tata og hans franske kone Suzanne Brière. Hans far var fetter til Jamsetji Tata, en av Indias industripionérer. Han overtok fetterens rolle og ble etter hvert den mest kjente industrimann i det moderne India. Det at hans mor var fransk førte til at han kom til å tilbringe mye av sin barndom i Frankrike, og fransk ble hans morsmål. Tata sluttet seg også til Fremmedlegionen. Han fikk sin skolegang på en kostskole i Bombay.
Tata ble inspirert av Louis Blériot, og lærte seg å fly og fikk sitt flysertifikat i 1929 (det første som ble utstedt i India). Han ble senere kjent som «flyvningens far» i India og grunnla landets første sivile flyselskap i 1932, Tata Airlines, som i 1946 ble til Air India, landets nasjonale flyselskap.

Forretningsmannen

Tata studerte ingeniørfag ved University of Cambridge. Etter eksamen reiste han tilbake til India hvor han 34 år gammel overtok ledelsen av Tata Sons, Tata-konsernets holdingselskap.
Gjennom flere tiår ledet J.R.D. Tata det omfattende Tata-konsernets selskaper, som omfattet virksomheter blant annet innen jern- og stålindustri, konstruksjons- og byggevirksomhet, buss- og lastebilfabrikker, kjemikalier, konsumindustri og hotelldrift.
Han ble kjent som en forretningsmann som holdt en høy moralsk standard. Han avslo å bestikke politikere og embetsmenn eller benytte seg av tvilsomme forretningsmetoder og under J.R.D. Tatas ledelse vokste Tata-konsernet fra 15 til over 100 ulike selskaper.
Han fikk den franske Æreslegionen i 1954. Han fikk i 1988 den prestisjetunge Guggenheim-medaljen for sitt bidrag til luftfarten. Han fikk også den høyeste sivile utmerkelse i India, Bharat Ratna, i 1992 for sitt arbeide som industri- og nasjonsbygger. Han døde i Genève i Sveits i 1993 i en alder av 89 år og ble begravet i Paris.
Norway Debate

Norway Debate (norsk: norgesdebatten) var en debatt i det britiske Underhuset som fant sted den 7. og 8. mai 1940. Det var tilsynelatende og formelt en debatt om utviklingen av De alliertes felttog i Norge etter det tyske angrepet på Norge, men debatten utviklet seg til å bli en massiv kritikk av krigføringen og statsminister Neville Chamberlain.
Ved voteringen ved debattens slutt var det et anseelig antall av regjeringens støttespillere som enten stemte imot regjeringen eller unnlot å støtte den: 40 konservative parlamentsmedlemmer hadde stemt imot Chamberlain, mens 30 hadde unnlatt å stemme, på tross av stort press fra partiets innpiskere. Selv om han vant avstemningen med 281 mot 200 stemmer følte Chamberlain at tallene måtte regnes som et mistillitsvotum, og at han ikke kunne fortsette.
To dager senere gikk regjeringen av, og ny statsminister for en samlingsregjering ble Winston Churchill.
VM i turn 1991

Det 26. verdensmesterskapet i turn ble arrangert i perioden 6. til 15. september 1991, i Indianapolis, USA.
LibLab

Liberalt Laboratorium (LibLab) var en norsk sosialliberal tankesmie som arbeidet for en mer langsiktig og prinsipiell politisk debatt med et sosialliberalt perspektiv. LibLab ble stiftet i 2005, og ledet av styreleder Martin E. Sandbu og nestleder Gard Lindseth.
LibLab ble nedlagt 15. februar 2011. Styret i tankesmien så «ikke lenger stiftelsesformen som den mest hensiktsmessige måten å fremme sosialliberal politisk tenkning i Norge på.»
Danijel Milićević

Landslaget

6. september 2016 fikk han sin første landskamp for Bosnia-Hercegovina mot Estland.
Nederlands Grand Prix

Nederlands Grand Prix er et Formel 1-løp som ble arrangert mellom 1952 og 1985. Løpet ble kjørt på Circuit Park Zandvoort.
PlexPay

Politiets aksjon

Totalt hadde PlexPay 16 718 medlemmer da Politiet valgte å aksjonere mot virksomheten i september 2005 etter et tips fra Selbu Sparebank etter mistanke om hvitvasking ved overføring av et stort pengebeløp ut av landet. Det ble gjort beslag i datautstyr og bankkonti ble frosset. Frode Jørgensen ble også varetektsfengslet mistenkt for grovt bedrageri, og han fikk også personlige eiendeler inndratt.

Dom

Jørgensen ble i Trondheim tingrett dømt til fengsel i to år og seks måneder, mens Jarle Johansen fikk ett år og ni måneder. Begge ble samtidig fradømt eiendeler. Dommen ble anket først til Frostating lagmannsrett og siden til Høyesterett, men ankene ble endelig forkastet 15. desember 2009.
PlexPay ble også beordret å stanse sin virksomhet av amerikanske myndigheter.
Det ble anslått av 65 millioner kroner var forsøkt unndratt beskatning i Norge av det som ble utbetalt som gevinster til dem som tjente penger på pyramidespillet.

Etterspill

Allerede før dommen mot Jørgensen var endelig stadfestet hadde han vært med på å etablere nettverksselskapet Juugo. Lotteritilsynet advarte tidlig mot selskapet og mente at det var et klassisk pyramidespill i strid med Lotteriloven. Dette ble ingen stor suksess, og inspirert av Ponzi-svindelen Zeek Rewards etablerte han i 2011 selskapet Bidify som senere byttet navn til MyCenterBid.
Blondine eller brunette

Bevaringsstatus

En kopi finnes i samlingen til Library of Congress.
Cartellverband der katholischen deutschen Studentenverbindungen

Cartellverband der katholischen deutschen Studentenverbindungen eller Cartellverband (CV) er en paraplyorganisasjon for katolske studentforeninger for menn. Dens motto er In necessariis unitas, in dubiis libertas, in omnibus caritas.
Organisasjonen ble grunnlagt i 1856. Den ble delt i 1933, da Cartellverband der katholischen österreichischen Studentenverbindungen ble opprettet for å forhindre at organisasjonen i sin helhet kunne bli forbudt av nasjonalsosialistene.
CV og den østerrikske søsterorganisasjonen ÖCV har idag 177 aktive og 12 inaktive medlemsorganisasjoner i Tyskland, Østerrike, Sveits, Belgia, Frankrike, Italia, Polen, Ungarn, Slovakia, Syria og Japan. Alle disse har etablert egne hus i universitetsbyene hvor medlemmene bor under sine studier. I tillegg utgjør organisasjonene et nettverk av medlemmer som er lojale mot sin forening, Cartellverband og hverandre. Cartellverband har tilsammen 42 000 medlemmer, og er dermed den største akademiske forening i Europa.
De grunnleggende prinsippene for alle medlemsorganisasjoner i Cartellverband er religio (bekjennelse til den romersk-katolske kirke), scientia (akademiske studier er felles for alle medlemmer), amicitia (et livslangt vennskap mellom alle medlemmer) og patria (patriotisme).
Cartellverband var historisk ikke tilhenger av akademisk fekting (Mensur), fordi det var forbudt av den katolske kirke. Akademisk fekting er vanlig i mer liberale studentforeninger i de tyskspråklige landene.
Danske Invest

Danske Invest er merkenavnet for fond forvaltet av forvaltningsselskapene i Danske Bank Group. Danske Invest er en av de største forvaltningsselskapene i Norden med rundt 430 milliarder kroner under forvaltning.
Det tilbys mer enn 300 fond i Norden, Baltikum, Irland, Tyskland og Luxembourg. De enkelte fondene investerer innenfor spesifikke regioner som for eksempel europeiske aksjer eller norske renter. Fondene distribueres via bankene i Danske Bank Group og andre utvalgte banker og finansinstitusjoner.

Fondene

Danske Invest tilbyr et bredt spekter av fond, som blant annet inkluderer europeiske og amerikanske aksjer, aksjer på fremvoksende markeder, statsobligasjoner, virksomhetsobligasjoner og høyrente obligasjoner.

Utmerkelser

Tre år på rad (2009, 2010, 2011) har Danske Invest mottatt flere utmerkelser fra det uavhengige analyseselskapet Morningstar, inkludert prisen for beste forvalter av aksjer.
Et førjulsmareritt

Handling

I Halloweenland hersker den uberegnelige gresskarkongen Jack Skellington. Han overvåker produksjonen av alt det redselsfulle, uhyggelige og overraskende til de eksporteres til «den virkelige verden» hvert år den 31. oktober. Rutineoppgavene kjeder Jack, men en dag endrer alt seg. Ved en tilfeldighet kommer Jack til å åpne døren til julelandet! Han blir overbegeistret og bestemmer seg for å ta kontroll over julen. Ifølge en av sine entusiastiske innbyggere fra Halloweenbyen, sender han julenissen på ferie og skaper etter sin oppfatning en ny og forbedret versjon av julen.

Nominasjoner

Musikken til filmen (The Nightmare Before Christmas: Original Motion Picture Soundtrack) ble nominert til Golden Globe 1993 i kategorien «Best Original Score». Filmen fikk også Oscar-nominasjon samme år for «Beste visuelle effekter».
Adiathella philippinensis

Utseende

Brunoransje fargede saksedyr med lange, trådformede antenner. Lengden på hanndyr er 16-17,5 mm, mens den er 17-18 mm for hunndyr. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

Levevis

Saksedyr har bitende munndeler og lever av forskjellig organisk føde og men kan gjerne ta mindre levende byttedyr.

Utbredelse

Arten finnes på Mindanao, Filippinene.
Mythodini

Utseende

Små til middelsstore, brunspraglete eller mørke, blanke trebukker. Antennene er omtrent så lange som kroppen. Antenner og bein har korte bremmer av utstående, mørke hår. Pronotum har rundede sider og er nesten sirkelformet sett ovenfra. Lårene er noe klubbeformede.

Utbredelse

Gruppen er utbredt i Sørøst-Asia.
Lille Frøen gård

Lille Frøen (gnr. 48, bnr. 1)  var en av fire Frøensgårder nordvest for daværende Kristiania. Gården ble krongods i 1537, og solgt ut i 1663. Det meste av eiendommen ble utparsellert til boligtomter rundt 1900. Driftsbygningen brant ned noen år senere, men våningshuset fra 1802 ble berget, og er i dag fredet.
Neorcarnegia

Utseende

Middelsstore (vingespenn 60-80 millimeter), karakteristisk fargede påfuglspinnere. Hannene har litt sigdformede forvinger. Forvingenes grunnfarge er lys grå, med et bredt, mørkere (grått eller brunt) midtfelt avgrenset med brune streker. Dette feltet er mer eller mindre fylt med store, sølvfarget metallglinsende flekker. Bakvingens ytterkant er rødbrun.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Old Man's Child

Historie

Old Man's Child's røtter går så langt tilbake som 1989, da Galder, Jardar og Tjodalv var i et death/thrash-band kalt «Requiem». Bandet ble dannet i 1993 av Galder, tidligere kjent som Grusom. Andre medlemmer har kommet og gått, men Galder forblir drivkraften bak bandet, som sjelden er på turne på grunn av de hyppige endringene i besetningen.
I 1996 signerte bandet kontrakt med Century Media, og fikk med dette verdensomspennende distribusjon, som gjorde de fikk oppmerksomhet fra nye fans over hele verden. I 2001 ble Galder med i Dimmu Borgir, men hans produksjon under OMC's banner har ikke avtatt.
TVP2

Bakgrunn

Allerede i 1937 startet de første testsendingene med fjernsyn i Polen, men faste prøvesendinger startet 25. oktober 1952. 2. oktober 1970 startet polsk fjernsyn opp sin andre kanal – TP2, i dag kalt TVP2. Samtidig skiftet førstekanalen navn til TP1. I begynnelsen sendte TP2 fem dager i uken, fra rundt klokken 18 til 22.30, ti år senere sendte kanalen opptil elleve timer daglig. I 1970-årene sendte TP2 mye underholdning, og mange av kanalens populære programmer, som Studio 2, ble flyttet til hovedkanalen. 
I dag er TVP2 en av de to nasjonale hovedkanalene til Telewizja Polska, og i 2016 hadde TVP2 en markedsandel på 8,6 prosent av det polske tv-markedet. Det gjorde kanalen til den fjerde største i landet.
HTC P4350

HTC P4350 er en Windows Mobile-basert mobiltelefon (Pocket PC) som ble produsert av HTC. Den var tidligere kjent under kodenavnet HTC Herald 100.
Den ble lansert i desember 2006, og er også solgt under navnene O2 XDA Terra og Dopod C800.
SRF zwei

Bakgrunn

Mens søsterkanalen SRF 1 startet regulære sendinger sommeren 1953, begynte SRF zwei regulære sendinger høsten 1997. Kanalen ble etablert etter at fellesorganisasjonen SRG SSR hadde gitt opp forsøket med å etablere en felleseuropeisk tv-kanal, kalt Schweiz 4. Kanalen sendte på alle de fire offisielle språkene i Sveits, men slet med lave seertall. I stedet ble Schweiz 4 lagt ned 1. september 1997 og erstattet av tre nye kanaler: RTS Deux (fransk), SRF zwei (tysk) og RSI La 2 (italiensk). 
Kanalen skiftet navn til SF zwei i 2005, og i 2012 fikk kanalen sitt nåværende navn etter at de to offentlige kringkasterne Schweizer Radio DRS (SR DRS) og fjernsynskringkasteren Schweizer Fernsehen (SF) hadde slått seg sammen til Schweizer Radio und Fernsehen (SRF). 
SRF zwei sender hovedsakelig idrett og programmer rettet mot et yngre publikum. Tidligere hadde kanalen også sendt barneprogrammer, men disse ble flyttet over til SRF 1 i 2012, da de to kanalene ble omdøpt.
Milka Planinc

Biografi

Hun ble født i Dalmatia i Kroatia, men fikk sin utdannelse avbrutt av andre verdenskrig. Hun gikk inn i det kommunistiske ungdomspartiet i 1941 og sluttet seg 19 år gammel til partisanene. Året etter ble hun medlem av kommunistpartiet. Hun steg i gradene og ble fylkeskommisær i partiets 11, dalmatiske sjokkbrigade med oppgave å undervise i partiets politikk og prinsipper og å sikre lojaliteten til medlemmene. Senere tok hun høyere administrativ utdanning i Zagreb. Det er blitt sagt at hun var med i etterkrigsmassakren i Kočevski Rog.
Bulgur

Bulgur er en matvare som stammer fra Midtøsten, Kaukasus og rundt Middelhavet. Det lages av durumhvete som forkokes (parboiled), tørkes og knuses. Bulgur ligner couscous, men da en større del av kornet blir bevart, er det mer næringsrikt enn couscous.

Etymologi

Fra tyrkisk: bulghur, bulgar (navnet på folket som bor i dagens Bulgaria).

Historie

Det finnes grunnlag for å hevde at bulgur er en av de eldste preparerte ingredienser i verden. Bibelen nevner det under navnet arisah og indikerer at det ble brukt i Babylon for over 4000 år siden. Også i Egypt og Israel ble det spist bulgur 1000 år før Kristus. 
Bulgur kan kokes eller bløtes ut. Smaken kan minne om hasselnøtter. Bulgur brukes i salater og tyrkiske retter og er et produkt som ikke har lang tradisjon i Vest-Europa og USA.

Næringsinnhold

Bulgur er noe mer næringsrikt enn ris og couscous. Bulgur har GI-indeks på 46. 100 gram ukokt bulgur inneholder ca:
Energi 1500kJ/360 kcal 
Kostfibrer 8 g 
Proteiner 12,5 g 
Karbohydrater 69 g hvorav 0,8 g sukkerarter. 
Fett 1,75 g hvorav 0,2g mettet fett.
Onychionyx

Utseende

Middelsstore (20-33 millimeter), blankt svarte eller mørkbrune biller. Kroppen er parallellsidig. Dekkvingene er jevnt og kraftig punktert, beina nokså korte.

Levevis

Lite ser ut til å være kjent om biologien til denne slekten.

Utbredelse

Slekten er utbredt i Australia, på Ny-Guinea og Molukkene.
Santa Maria sopra Minerva

Beskrivelse

Kirkenn er den eneste i Roma med gotisk interiør. Den ble oppført av dominikanerordenen i perioden 1280–1320 etter mønster av ordenens store kirker i Firenze og Bologna, med hvelvet kor og åpen takstol i langhuset. Midtskipet fikk sitt hvelv omkring år 1450, og de gotiske trekk i arkitekturen ble dempet og undertrykket ettersom tiden gikk. Ved en omfattende restaurering 1848–1855 ble den gotiske stilen gjeninnført og alle hvelvinger ble malt.
I kirken kan besøkende blant annet se fresker av Filippino Lippi og skulpturen Den oppstandne Kristus av Michelangelo. 
På piazzaen fremfor kirken står en elefant på et postament. Elefanten bærer på en egyptisk obelisk, som stammer fra 500-tallet f.Kr. oh som i slutten av 200-tallet e.Kr. ble ført fra Egypt til en Isis-helligdom i det fortsatt hedenske Roma. Elefanten ble skulptert i 1667 av Ercole Ferrata etter en tegning av Giovanni Lorenzo Bernini.

Gravlagte i kirken

Fremfor høyalteret hviler helgenen Katarina av Siena. Andre som har fått sitt siste hvilested i denne kirken er den saligkårede maleren Fra Angelico og Thomas Cajetanus.
Tom Cato Visnes

Gorgoroth

King var Gorgoroths faste bassist i perioden 1999–2006 og igjen i en periode i 2007, og ble først med i bandet rett før det femte Gorgoroth-albumet Incipit Satan ble spilt inn i 1999. Han skrev musikken til fem av låtene på det neste albumet, Twilight of the Idols, og all musikken til Ad Majorem Sathanas Gloriam, som ble nominert til Spellemann prisen i 2006 i Metal kategorien. I oktober 2007 ønsket King, sammen med vokalist Gaahl, å sparke Infernus, gitarist og grunnlegger av Gorgoroth. Imidlertid bestemte Oslo tingrett i mars 2009 at ved å gjøre dette så hadde King ekskludert seg selv fra bandet i oktober 2007. I en påfølgende pressemelding offentliggjorde King at han og Gaahl ville fortsette å spille sammen under et annet bandnavn. Sammen startet de God Seed i 2009, men bandet ble oppløst samme år etter at Gaahl trakk seg fra bandet. I 2012 startet bandet opp igjen, og samme år kom bandets første studioalbum, I Begin.

Ov HELL

I 2009 startet han Ov HELL sammen med Dimmu Borgir vokalist Shagrath, etter at God Seed ble oppløst. Sammen ga de ut debutalbumet The Underworld Regime 8. februar 2010, med spor som skulle ha blitt gitt ut på debutalbumet til God Seed.

Andre prosjekter

King dannet prosjektet Jotunspor med tidligere Gorgoroth trommeslager Kvitrafn. Gleipnirs Smeder som var deres debutalbum, ble utgitt 2006 av plateselskapet Satanas Rex. Han var også bassist for supergruppen I, som var sideprosjektet til Immortal medlemmet Abbath Doom Occulta. Bandet ga ut debutalbumet Between Two Worlds i 2006.
Han har også jobbet i band som ikke er av black metal sjangeren. Han var medlem av Sahg, et doom metal band. Han var også bassist og komponist for det Spellemann vinnende rock bandet Audrey Horne, men han forlot bandet i 2007. King var også bassist i det norske tromme- og bass bandet Clububba. De var aktive i starten av 2000.
Tegneloftet

Tegneloftet er et fritidsbasert tegneseriekurs på ungdomshuset 1880 i Bergen. Kurset er underlagt Tegneserieforeningen i Bergen (TiB) og blir drevet av Kim Holm og Fredrik Rysjedal. Tilbudet gjelder hovedsakelig tengeserieinteresserte i alderen 12–19, og har tidligere reklamert på tegneseriefestivalen Raptus.
IAAF Grand Prix

IAAF Grand Prix var en årlig serie med 14 friidrettskonkurranser, som var en del av IAAF World Athletics Tour, organisert av International Association of Athletics Federations (IAAF) fra 2005 til 2009. Denne serien var for utøvere som konkurrerte på nest øverste nivå internasjonalt i World Athletics Tour.
Fra 2010 ble IAAF Grand Prix erstattet av IAAF World Challenge Meetings.